Ischemia

Ischemia es un restriction in le provision de sanguine a texitos, causante un insufficientia de oxygeno que es necessari pro le metabolismo cellular (pro mantener vive le texito).Merck & Co. Occlusive Peripheral Arterial Disease, The Merck Manual Home Health Handbook website, revised and updated March 2010. Retrieved March 4, 2012. Ischemia es generalmente causate per problemas con vasos sanguinari, causante damno o dysfunction de texito. Illo etiam significa anemia local in un parte date de un corpore, a vices resultante de congestion (como vasoconstriction, thrombosis o embolismo). Ischemia comprehende non solmente insufficientia de oxygeno, sed etiam un disponibilitate reducite de nutrientes e remotion inadequate de residuos metabolic. Ischemia pote esser partial (perfusion povre) o total.

 Signos e symptomas 
Post que oxygeno es portate al texitos in le sanguine, un insufficiente provision de sanguine causa que le texito deveni private de oxygeno. In le texitos del corde e cerebro con alte activitate metabolic, damnos irreversibile al texitos pote occurrer in solmente 3–4 minutas al temperatura del corpore. Le renes es etiam rapidemente damnate per perdita de fluxo sanguinee (ischemia renal). Texitos con un metabolismo plus lente pote suffrer damno irreversibile post 20 minutas.

Manifestationes clinic de ischemia acute de membro include dolor, pallor, absentia de pulso, paresthesia, paralysis, e poikilothermia.

Sin intervention immediate, ischemia pote progreder rapidemente a necrosis de texito e gangrena intra alcun horas. Paralyse es un signo multo tardive de ischemia arterial acute e indica le morte del nervos que alimenta le extremitate.

Categoria:Maladias